Καλημέρα σας παιδιά! Αν και μακριά σας δε σας ξεχνώ! [image: ]
Αυτά τα Χριστούγεννα είναι διαφορετικά από όσα έχει ο καθένας μας ζήσει… Ο εγκλεισμός μας στα σπίτια βαραίνει τη διάθεσή μας και η ανάγκη για κίνηση είναι πιο επιτακτική από ποτέ. Γι΄αυτό σκέφτηκα να συνδυάσουμε και τα δύο. Λίγη κίνηση και το πνεύμα των Χριστουγέννων!
Ας δείξουμε λοιπόν την εορταστική μας διάθεση βγαίνοντας για περπάτημα  και δημιουργώντας και λίγη τέχνη με φυσικά υλικά. [image: ]
Προκηρύσσω λοιπόν ένα Χριστουγεννιάτικο challenge μεταξύ των τμημάτων του σχολείου μας, αλλά και μεταξύ σχολείων. Του Γυμνασίου Ν. Καρβάλης από τη μια και της πρώτης τάξης του Γυμνασίου Ελευθερούπολης από την άλλη. Τα δύο δηλαδή σχολεία στα οποία διδάσκω.  
Ο διαγωνισμός έχει ως εξής. Κάθε φορά που θα βγαίνετε για περπάτημα (κάντε το καθημερινά, επιβάλλεται) θα ήθελα να δημιουργείτε ένα Χριστουγεννιάτικο δέντρο με φυσικά υλικά και να το φωτογραφίζετε. Στη συνέχεια σαν απόδειξη πως βγήκατε για περπάτημα θα ανεβάζετε τη φωτογραφία σας στο Padlet  Χριστουγεννιάτικο Padlet που θα σας στείλω μαζί με μια ευχή. Ο κάθε μαθητής θα μπορεί να ανεβάζει μια φωτογραφία κάθε μέρα. Στον τίτλο της θα γράφει τον κωδικό που του έχει ήδη δοθεί για το προηγούμενο Padlet (για την αναπηρία), την ημερομηνία της ημέρας και μια Χριστουγεννιάτικη ευχή. Την πρώτη θέση σε κάθε σχολείο θα την κερδίσει το τμήμα με τις περισσότερες φωτογραφίες-συμμετοχές. Αντίστοιχα θα κερδίσει την πρώτη θέση και το σχολείο. Δεν στέλνουμε την ίδια φωτογραφία κάθε φορά... Κάθε μέρα θα δημιουργούμε και θα ανεβάζουμε κάτι διαφορετικό. 
Πάμε λοιπόν να κινηθούμε και να κρατήσουμε ζωντανή τη Χριστουγεννιάτικη διάθεση και μην ξεχνάτε…
Κι αυτό θα περάσει…
Κάνω την αρχή ανεβάζοντας το πρώτο δεντράκι! Δείτε το στο Padlet!
Εναλλακτικά μπορείτε να κατασκευάσετε με υλικά της φύσης χριστουγεννιάτικες μπάλες, δωράκια ή ό,τι άλλο στο πνεύμα των ημερών επιθυμείτε. Χρησιμοποιείστε ξυλαράκια, φύλλα, λουλούδια, πέτρες…  
ΠΡΟΣΟΧΗ! Μην αμελήσετε πριν βγείτε να  πάρετε τη συγκατάθεση των γονέων αας, να στείλετε το απαραίτητο μήνυμα για τη μετακίνησή σας και να φορέσετε τη μάσκα μας.
Και μην ξεχνάτε το μότο μας για την καραντίνα!
Κάθε κίνηση μετράει!

